COMMENTATIO ad QUAESTIONEM LITERARIAM. 5 



profuit mihi tarnen hoc Studium, quatenus tnultis cum libris, mihi adhuc incogni- 

 tis , quamdam contrahere familiaritatem licuit. 



Caput primum partis secundae de Huydecoperi meritis in patriae historiam 

 et antiquitatem inprimis agit. Omnia ex ipsis illis Huydecoperi in Stokii 

 Chronicon annotationibus hausi. Auctoritate Kluitii Viri Cl. non dubitavi multa 

 rejicere, in quibus Huydecoperus ab aliis dissentiebat , et notaie, quae Klui- 

 tius, Wynius aliique in his de patria historia annotationibus laudatu digna esse 

 censuerunt; sed praecipuas tantum res [attigi, cum patientiae vestrae , tum virium 

 ratione habitä. 



Quod ad antiquitatem patriae spectat , in id praecipue incubui , ut aljquatenus 

 ariditali occurrerem, quae vulgo taii non deest argumento. 



Capitis secundi argumentum variis ex fontibus hausi ; inprimis verö ex Commen~ 

 tatione Hieronymi de Vries Tom. IV. Operum Societ. Bat. et Guilielmi 

 de Clercq Vol. III. Comm. Classis secundae Instit. Reg. Belg. ut et Huydeco- 

 peri libro laud. Proeve, operibusque ipsius poeticis. De arlis poeticae et praeci- 

 pue tragoediae tempore Huydecoperi conditione pauca praemisi : deinde , quo 

 potui studio, merita ipsius etiam hanc in partem ostendere conalus sum; quippe, 

 si non primus, unus tamen e pi'imariis fuit , qui, Gallorum relictis vestigiis , suo 

 malte conderet tragoedias eleganlissimas. De caeteris deinde ipsius poematibus 

 quaedam dixi, et, quantum mea in potestate erat positum , feci, ut lectoribus Huy- 

 decoperi scripta commendatiora redderem, neque quidquam omitterem, quod 

 liiceni ejus meritis alTerre posset; nam ne tenuissima quidem sine periculo trans- 

 mitiuntur. 



Hand dubium est, quin futuri sint, nee pauci illi , qui simulac quasdam meae 

 commentationis paginas vel levi oculo percurrerint, superciliose istas rejiciant Jin- 

 guä vernacidä citationes , quippe elegantiae adversas : verum haud minus mihi cer- 

 tum videtur, illos, qui candide hanc meam examinarint comnientationem , illas ne- 

 que negligi neque omitti potuisse judicaturos. Quamvis etiam in hisce aliisque cita- 

 tionibus multa passim correxeiim, fieri tamen potest, Viri Glarissimi ! ut in tauta 

 citationum turba aliquid humani passus fuerim. 



Sentio autem laborem meum non omnia vicisse impedimenta : cadebant saepius 

 sine pondere verba , et deficiebant -vires, cum Huydccopero laudem praebere 

 vellem. Vos autem, Viri Glarissimi, benevolo animo mihi favete ! et si pro dignitate 

 argumenti parum elaborata oratione utar , humauitate vestra imbecillitatem meam 

 &ublevate ! 



A5 PARS 



